b'\n_START_ARTICLE_\nUusiutuva energia Ruotsissa\n_START_SECTION_\nS\xc3\xa4hk\xc3\xb6nkulutus\n_START_PARAGRAPH_\nS\xc3\xa4hk\xc3\xb6nkulutus kasvoi Ruotsissa 4\xc2\xa0% ja Suomessa 44\xc2\xa0% vuosina 1990-2006. Ruotsin maksimi s\xc3\xa4hk\xc3\xb6nkulutus oli vuonna 2001, jonka j\xc3\xa4lkeen trendi on ollut liev\xc3\xa4sti laskeva. Vesivoiman osuus vaihtelee vuosittain merkitt\xc3\xa4v\xc3\xa4sti ja sen osuus on 40-50\xc2\xa0% vesitilanteen mukaan. Vastaavasti vaihtelee fossiilisen energian osuus. Siksi taulukon sarake Uusiutuva energia \xe2\x80\x93 vesi selvent\xc3\xa4\xc3\xa4 uusiutuvan energian osuuden kest\xc3\xa4v\xc3\xa4\xc3\xa4 lis\xc3\xa4yst\xc3\xa4. Ilmastonmuutoksen ennustetaan lis\xc3\xa4\xc3\xa4v\xc3\xa4n sadantaa Pohjolassa. Vuosina 1990-2006 uusiutuvan s\xc3\xa4hk\xc3\xb6n osuus kasvoi seuraavasti: Saksa 11,7\xc2\xa0%, Ruotsi 8,1\xc2\xa0% ja Suomi 0,3\xc2\xa0%.\n_START_SECTION_\nBioenergia\n_START_PARAGRAPH_\nRuotsi k\xc3\xa4ytti 1,6 milj. tn ja tuotti 1,4 milj. tn pellettej\xc3\xa4 2006, ja on siin\xc3\xa4 maailman johtaja. Ruotsissa on 30 pellettien tuotantolaitosta. Ruotsissa 60\xc2\xa0% pelleteist\xc3\xa4 k\xc3\xa4ytet\xc3\xa4\xc3\xa4n suurissa voimaloissa < 2 MW ja l\xc3\xa4mp\xc3\xb6keskuksissa.\n_START_SECTION_\nMaal\xc3\xa4mp\xc3\xb6\n_START_PARAGRAPH_\nRuotsissa ker\xc3\xa4ttiin maal\xc3\xa4mp\xc3\xb6\xc3\xa4 300\xc2\xa0000 l\xc3\xa4mp\xc3\xb6pumpulla vuonna 1998. Tavoite on kaksinkertaistaa m\xc3\xa4\xc3\xa4r\xc3\xa4 620\xc2\xa0000 pumppuun vuoteen 2010 menness\xc3\xa4. Ruotsi on aktiivisella politiikalla ja tiedottamisella edist\xc3\xa4nyt l\xc3\xa4mp\xc3\xb6pumppujen asennusta. Vuoden 2005 tuotanto Ruotsissa oli 10\xc2\xa0000 GWh ja kapasiteetti 3\xc2\xa0940 GWh. Lundin kaupungissa saadaan 40\xc2\xa0% energiasta l\xc3\xa4mp\xc3\xb6pumpuilla. Ruotsi on merkitt\xc3\xa4v\xc3\xa4 l\xc3\xa4mp\xc3\xb6pumppujen myyj\xc3\xa4.\n_START_SECTION_\nAurinkokenno\n_START_PARAGRAPH_\nRuotsi varasi toukokuusta 2006 julkisille rakennuksille 70\xc2\xa0% tukea aurinkokennojen asennukseen. Ohjelmaan varattiin 13,6 miljoonaa dollaria.\n_START_SECTION_\nKaupungit\n_START_PARAGRAPH_\nTukholman tavoite on olla hiilineutraali vuonna 2050. Jo nyt Tukholman kaupungin s\xc3\xa4hk\xc3\xb6 on uusiutuvasti tuotettu. Tavoitteena on, ett\xc3\xa4 vuonna 2025 Tukholman paikallinen liikenne kulkee t\xc3\xa4ysin uusiutuvalla voimalla  ja 80\xc2\xa0% kaukol\xc3\xa4mm\xc3\xb6st\xc3\xa4 on uusiutuvalla voimalla, esimerkiksi maal\xc3\xa4mm\xc3\xb6ll\xc3\xa4.'